ב-20 בינואר 2009 הצטרפה "איתך-مَعَكِ" לשורת ארגונים ישראליים שפנו ליועץ המשפטי לממשלה בבקשה לבחון האם צה"ל הפר את החוק הבינלאומי במהלך מבצע עופרת יצוקה, וזאת על רקע הפגיעה בנשים ובילדים. בעקבות הקמת ועדת טירקל לבדיקת אירועי המשט לעזה (2010) דרשה "איתך-مَعَكِ" לשלב נשים בוועדת הבדיקה וכן להגיש לוועדה חוות דעת מגדרית מטעמן, כדי שניתן יהיה "להביא את נקודת מבטן של נשים פעילות שלום, המבקשות להביע את מחאתן באופן לא אלים וגם את מציאותן של הנשים בעזה הנתונות במצור".